CELEX: 62011FN0084
Language: lt
Date: 2011-08-29 00:00:00
Title: Byla F-84/11: 2011 m. rugpjūčio 29 d. pareikštas ieškinys byloje ZZ ir kt. prieš Teisingumo Teismą

19.11.2011   
            
            
               LT
            
            
               Europos Sąjungos oficialusis leidinys
            
            
               C 340/42
            
         2011 m. rugpjūčio 29 d. pareikštas ieškinys byloje ZZ ir kt. prieš Teisingumo Teismą
   
   (Byla F-84/11)
   2011/C 340/87
   Proceso kalba: prancūzų
   
      Šalys
   
   
      Ieškovai: ZZ ir kiti, atstovaujami advokatų D. Abreu Caldas, S. Orlandi, A. Coolen, J.-N. Louis ir É. Marchal
   
      Atsakovas: Europos Sąjungos Teisingumo Teismas
   
      Ginčo dalykas bei aprašymas
   
   Teisingumo Teismo sprendimo atmesti ieškovų prašymą suteikti 1976 m. vasario 9 d. Tarybos reglamento (EAPB, EEB, Euratomas) Nr. 300/76, apibrėžiančio turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas (OL L 38, p. 1; 2004 m. specialusis leidimas lietuvių k., 1 sk., 1 t., p. 78) 1 straipsnyje numatytą išmoką už tęstinį arba pamaininį darbą panaikinimas ir prašymas atlyginti žalą.
   
      Ieškovų reikalavimai
   
   
               —
            
            
               Panaikinti 2011 m. gegužės 17 d. Paskyrimų tarnybos sprendimą atmesti 2011 m. sausio 17 d. pateiktą ieškovų skundą, kuriame buvo prašoma, pirma, suteikti 1976 m. vasario 9 d. Tarybos reglamento Nr. 300/76 (EAPB, EEB, Euratomas), paskutinį kartą pakeisto 2006 m. gruodžio 11 d. Tarybos reglamentu Nr. 1873/2006 (EB, Euratomas) 1 straipsnyje numatytą išmoką už pamaininį darbą, ir, antra, atlyginti Paskyrimų tarnybos žalą, padarytą dėl to, kad ši tarnyba per Tarnybos nuostatuose nustatytą terminą neatsakė į ieškovų pirmą ir naują prašymą ir savo atsakyme, kuriame aiškiai atmetamas ieškovų prašymas, nenurodė galimų apskundimo būdų, todėl ieškovai prarado galimybę apginti savo teises teisme,
            
         
               —
            
            
               priteisti iš Teisingumo Teismo sumokėti kiekvienam ieškovui 10 700,76 euro turtinei žalai atlyginti ir 3 000 eurų moralinei žalai atlyginti,
            
         
               —
            
            
               priteisti iš Teisingumo Teismo bylinėjimosi išlaidas.